[{"text_idx": "#000000", "text": "Eesti poksitu\u0308druk naasis Euroopa meistrivo\u0303istlustelt pronksmedaliga"}, {"text_idx": "#000001", "text": "Eesti poksineiu Diana Gorisnaja sai hakkama va\u0308geva saavutusega, kui naasis na\u0308dalavahetusel Montenegros toimunud kuni 20-aastaste Euroopa meistrivo\u0303istlustelt koju pronksmedaliga."}, {"text_idx": "#000002", "text": "Suurvo\u0303istlustel debu\u0308u\u0308di teinud Gorisnaja alistas veerandfinaalis endast selgelt kogenenuma bulgaarlanna Blagovesta Gregorieva kohtunike u\u0308heha\u0308a\u0308lse otsusega. Vo\u0303iduga teenis eestlanna ka laialdast ta\u0308helepanu, kui rahvusvaheline poksiliit su\u0308dikat vo\u0303itu u\u0308heks turniiri suuru\u0308llatuseks nimetas."}, {"text_idx": "#000005", "text": "\u201cDiana on ta\u0308ielik vo\u0303itleja. Nii ilusa ja naiseliku va\u0308lisilme taga peitub to\u0303eline Mike Tysoni hing. Kui vaatasin Diana ja poolaka vastasseisu pealt, siis uskusin viimase hetkeni, et meie tu\u0308druk on parem,\u201d ra\u0308a\u0308kis saavutusest Eesti poksiliidu peasekreta\u0308r Jelena Kalbina."}, {"text_idx": "#000006", "text": "Eesti noored poksijad on nu\u0308u\u0308d kahel ja\u0308rjestikusel aastal suutnud EM-ilt medaliga naasta. \u201cSee na\u0308itab, et ala on to\u0303ususteel ning need kaks medalit nii konkurentsitihedal olu\u0308mpiaalal on saavutus omaette. Mul on hea meel, et alaliidus on toetav, tugev ja professionaalne meeskond, kes on aidanud kaasa tulemuste to\u0303usule,\u201d lisas Kalbina."}, {"text_idx": "#000007", "text": "\u201cTa\u0308nu alaliidu plaanipa\u0308rasele juhtimisele ja treenerite ennastunustavale pu\u0308hendumusele oma to\u0308o\u0308sse, oleme kannatlikult ja sihikindlalt liikumas meie koondislaste kvaliteetsema ettevalmistuse ja sellest tingitult ka paremate tulemuste suunas.\u201d"}, {"text_idx": "#000008", "text": "Ja\u0308rgmised suurepa\u0308rased tulemused on vo\u0303imalik noorpoksijatel va\u0308lja vo\u0303idelda juunioride Euroopa meistrivo\u0303istlustelt Bulgaarias, kuhu on teel kaheksaliikmeline koondis."}]